REFERAT DE APROBARE
Nr.1803/24.04.2026
Privind atestarea apartenenței la domeniul privat al comunei Racovița și actualizarea suprafeței imobilului înscris în CF nr. 402121 Racovița

      Subsemnatul, Primarul comunei Racovița, în calitate de inițiator al proiectului de hotărâre, supun spre analiză și aprobare prezentul referat.
      Necesitatea promovării acestui proiect derivă din obligația autorităților administrației publice locale de a asigura o evidență clară, completă și actualizată a bunurilor care aparțin domeniului privat al unității administrativ-teritoriale. Imobilul situat în localitatea Hitiaș, înscris în CF nr. 402121 Racovița, identificat prin nr. top 699 și 700, face obiectul unei actualizări de suprafață ca urmare a măsurătorilor cadastrale recente.Conform documentației cadastrale întocmite de specialist autorizat, suprafața imobilului se modifică de la 1874 mp la 1805 mp, diferența rezultând din măsurători precise realizate în sistem integrat de cadastru și carte funciară.
      Totodată, este necesară atestarea apartenenței acestui imobil la domeniul privat al comunei Racovița, în vederea clarificării regimului juridic și a înscrierii corecte în evidențele patrimoniale.Adoptarea hotărârii va permite actualizarea inventarului bunurilor aparținând domeniului privat și efectuarea demersurilor legale pentru intabularea dreptului de proprietate.
      În considerarea celor expuse, propun aprobarea proiectului de hotărâre în forma prezentată.

